**СЕМИНАР НА ТЕМА „НА ФОКУС Е ПРЕДПРИЕМАЧЕСТВОТО“**

**ЩЕ СЕ ПРОВЕДЕ В БЛАГОЕВГРАД**

На 10 декември 2022 г. (събота) Благоевград ще бъде домакин на семинар на тема „НА ФОКУС Е ПРЕДПРИЕМАЧЕСТВОТО“. Семинарът е насочен към младежи до 29 години, имащи желание да стартират собствен или да подобрят съществуващия си бизнес. Друга целева група са представители на малки и средни предприятия, клъстери, бизнес инкубатори и други организации и институции, работещи в подкрепа на бизнеса в трансграничния регион.

В програмата на събитието са включени теми за развитие на кариера чрез предприемачество, мотивация и предизвикателства, възможности за финансиране и използването на иновативни методи за реализиране на предприемачески бизнес идеи. Ще бъдат разгледани както основните фактори, влияещи на предприемаческия успех, така и добрите практики, представящи реални истории за успехите и неуспехите като част от пътя на всеки предприемач.

Основната цел, която си поставят организаторите, е създаване на подкрепяща среда за развитие на предприемачеството като основен двигател за иновации и икономическо развитие в трансграничния регион, чрез използване на съвременни инструменти и подходи за повишаване на конкурентоспособността и стимулиране на работата в мрежа.

Семинар „НА ФОКУС Е ПРЕДПРИЕМАЧЕСТВОТО“ е част от дейностите по проект „Укрепване на конкурентоспособността и екстраверсията на трансграничния бизнес чрез прилагане на иновативни и специализирани действия“, с акроним INNOBUS, финансиран по Програмата за трансгранично сътрудничество ИНТЕРРЕГ V-А Гърция-България 2014-2020. Сдружение НА ФОКУС изпълнява проекта в партньорство с Търговската камара на Солун, Гърция (Водещ партньор), Професионална асоциация на исторически център на Солун, Гърция и Сдружение на предприемачите - регион Гоце Делчев, България.

**Събитието ще се проведе в събота – 10 декември, от 10.30 часа в бизнес сграда „ПАРА“, гр. Благоевград, (срещу хотел „Ален мак“).**

**Участието е безплатно за всички участници.**

Очакваме Ви!

*Съдържанието на тази публикация е изцяло отговорност на сдружение „На фокус“и по никакъв начин не може да се приеме, че отразява възгледите на Европейския съюз, участващите страни, Управляващия орган и Съвместния секретариат.*